
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 83/09.01.2026
REFERAT  DE APROBARE

a proiectului de hotărâre privind stabilirea tipului de suport alimentar și modalitatea de servire a mesei de către elevii și preșcolarii Liceului Tehnologic ”Sfântul Nicolae” Deta, în cadrul  Programului național ”Masa sănătoasă”.
Scopul Programul naţional „Masă sănătoasă“ constă în sprijinirea accesului la educaţie al tuturor copiilor prin crearea motivaţiei pentru studiu, menţinerea echilibrului socioemoţional, întărirea stării de bine şi dezvoltarea igienei muncii intelectuale a preşcolarilor şi elevilor şi prin oferirea unei alimentaţii sănătoase care să susţină învăţarea.
Programul își propune să contribuie la formarea unor obiceiuri alimentare sănătoase, precum adoptarea unei diete diversificate, echilibrate şi sănătoase, respectiv sustenabile - precum reducerea risipei alimentare, reducerea cantităţii de deşeuri, colectarea şi valorificarea deşeurilor alimentare.
Potrivit art. 3, alin. (3) din Hotărârea Guvernului nr. 1.171/2025 privind instituirea Programului național ”Masa sănătoasă” ”Tipul de suport alimentar diferenţiat conform prevederilor alin. (2), precum şi modalitatea de distribuire a acestuia elevilor şi preşcolarilor se stabilesc la solicitarea directorului unităţii de învăţământ, cu aprobarea consiliului de administraţie, şi se propun ordonatorului principal de credite al unităţii/subdiviziunii administrativ-teritoriale, care le supune aprobării consiliului local”.
În urma ședinței Consiliului de Administrație al Liceului Tehnologic ”Sfântul Nicolae” Deta, în care s-a aprobat tipul de suport alimentar, ”masă caldă, în regim de catering”, dna director a solicitat prin adresele nr. 14/09.01.2026 și nr. 18/09.01.2026 supunerea spre aprobarea Consiliului Local Deta a tipului de suport alimentar modalitatea de servire a mesei de către elevii şi preşcolarii Liceului Tehnologic ”Sfântul Nicolae” Deta, în cadrul  Programului național ”Masa sănătoasă”.
Faţă de considerentele arătate mai sus,  propun spre dezbatere și aprobare Consiliului Local al orașului Deta proiectul de hotărâre privind stabilirea tipului de suport alimentar și modalitatea de servire a mesei de către elevii și preșcolarii Liceului Tehnologic ”Sfântul Nicolae” Deta, în cadrul  Programului național ”Masa sănătoasă”.
           PRIMAR,

              Ec. Petru ROMAN

